

פרידמן (1998), ערך סקירה שבה דן בשאלה מיהו המורה הטוב בעיני תלמידיו.

בסקירתו ציטט חוקרים שונים אולם סיכם את הדברים בשתי תכונות עיקריות:

1. מורה טוב הוא בעל יכולות "מלמד" – מכיר את התורה
2. מורה טוב הוא "מיינטש" – בעל התנהגויות ומיומנויות של אדם

אם היו שואלים כל אחד ואחת מאיתנו מיהו זאב עבורנו, ככל הנראה היינו מסכימים כי שתי תכונות אלה משקפות את אישיותך.

זאב יקר,

הגענו לכאן לפני פחות משנה, קבוצת אנשים שרצתה לעשות שינויי או ביקשה להרחיב ידע. בזכות כישרונותיך הלמידה הפכה לחוויתית, מרחיבת דעת ומעניינת.

הידע שלך כמו לעולם אינו נגמר. אינך מצמצם בהעברתו וכולנו מרגישים כאילו התמלאנו בעוד ועוד כלים ותיאוריות, סיפורי חיים, בדיחות וסיפורי חכמים.

העשרת את עולמנו והוצאת מבין אצבעותייך חבורת מטפלים בעלי ידע וכוחות לעסוק במקצוע שבו בחרו.

אבל לא רק תורה הרבצת בנו. אישיותך הנעימה, חוש ההומור והקסם האישי הם תוספות המשביחות את הלמידה.

תודה על הכל, נאחל לך בריאות איתנה, התפתחות אישית ועוד שנים רבות של הכשרת מטפלים זוגיים ומשפחתיים.

מאיתנו בוגרי מחזור 2019